

BADALONA CULTURA, S.L.  |  EXP. BC2026_CON21

ANNEX I. DECLARACIÓ RESPONSABLE
D./Dra. ______________________________________, amb DNI/NIE ________________, actuant en nom propi o en representació de ______________________________________, amb NIF ________________, DECLARA sota la seva responsabilitat:
Que l’empresa té capacitat d’obrar i que les prestacions objecte del contracte estan compreses dins del seu objecte o àmbit d’activitat.
Que no es troba incursa en cap prohibició de contractar i que es troba al corrent de les obligacions tributàries i amb la Seguretat Social.
Que l’activitat o objecte social de l’empresa comprèn la prestació de serveis auxiliars d’informació, recepció, control d’accessos o activitats equivalents.
Que accepta íntegrament el PCAP, el PPTP i la resta de documentació contractual.
Que mantindrà durant tota l’execució els mitjans personals i materials necessaris i no atribuirà al personal auxiliar funcions legalment reservades a personal habilitat.
Que, en cas de resultar adjudicatària, disposarà de la pòlissa de responsabilitat civil exigida.
Que les dades i documents aportats són certs i es compromet a comunicar qualsevol variació rellevant.
Que, si participa en UTE, assumeix el compromís de constitució formal en cas d’adjudicació i respon solidàriament amb la resta de membres.
Que identificarà les parts que pretengui subcontractar i complirà els articles 215 a 217 LCSP.
Que autoritza, quan sigui legalment possible, la consulta de dades als registres públics necessaris per verificar aquesta declaració.
Que, a la data final de presentació d’ofertes, l’empresa es troba en una de les situacions següents: ☐ inscrita al ROLECE; ☐ inscrita al RELI; ☐ ha presentat abans d’aquella data la sol·licitud d’inscripció amb la documentació preceptiva i pot aportar-ne l’acusament de recepció i la declaració exigida per l’article 159.4.a de la LCSP.
Que, als efectes de l’article 149.3 de la LCSP: ☐ no pertany a cap grup d’empreses en el sentit de l’article 42.1 del Codi de comerç; ☐ pertany al grup següent: ________________________. Les empreses del grup que també concorren a aquesta licitació són: ________________________________________________.
Pel que fa a la subcontractació: ☐ no preveu subcontractar cap part de la prestació; ☐ preveu subcontractar les prestacions següents: ____________________________, en un percentatge aproximat del ____ %, amb les empreses següents si ja són conegudes: ________________________________________________.
Pel que fa als servidors o serveis associats a l’eventual tractament de dades personals per compte de Badalona Cultura, S.L.: ☐ no preveu subcontractar-los; ☐ preveu subcontractar-los a ______________________________ (nom o perfil empresarial, d’acord amb l’article 122.2.e de la LCSP).
Que es compromet a garantir, quan sigui aplicable per les funcions efectivament assignades, el compliment de l’article 57 de la Llei orgànica 8/2021 respecte del personal amb contacte habitual amb persones menors d’edat.
Que, si l’empresa o una empresa vinculada ha participat en l’elaboració de documents preparatoris o ha assessorat en la preparació d’aquest procediment, ho identifica expressament a continuació: ______________________________________________________________________________.
Que compleix, quan li resultin aplicables, les obligacions legals en matèria d’ocupació de persones amb discapacitat i de pla d’igualtat, i que no concorre cap de les prohibicions de contractar de l’article 71 de la LCSP.
Que, si es tracta d’una empresa estrangera i és exigible, se sotmet a la jurisdicció dels jutjats i tribunals espanyols per a les incidències derivades del contracte, amb renúncia al fur jurisdiccional estranger que li pogués correspondre.
Adreça electrònica habilitada / correu de contacte: _______________________________
Lloc, data i signatura electrònica.


ANNEX II. MODEL D’OFERTA
D./Dra. ______________________________________, en representació de ______________________________________, formula la següent oferta per a l’expedient BC2026_CON21:
	CRITERI
	OFERTA / COMPROMÍS

	1. Preu unitari per hora, IVA exclòs (màxim 20,00 €)
	__________ €/hora

	IVA aplicable
	__________ %

	2. Temps màxim per substituir una absència
	☐ ≤ 60 min   ☐ 61–119 min   ☐ 120 min

	3. Formació específica del personal adscrit
	☐ ≥10 h/persona   ☐ 5–9 h/persona   ☐ <5 h o sense compromís


La persona signant declara que els compromisos seleccionats s’aplicaran al personal adscrit al contracte i que la documentació acreditativa que correspongui serà aportada en els termes de l’Annex III.
Validesa de l’oferta: dos mesos des de l’obertura, com a mínim.
Lloc, data i signatura electrònica.


ANNEX III. CRITERIS D’ADJUDICACIÓ I OFERTES ANORMALMENT BAIXES
1. Oferta econòmica. Fins a 49 punts
Es valorarà el preu unitari ofertat per hora de personal auxiliar, que no podrà superar 20,00 €/hora, IVA exclòs. La màxima puntuació correspondrà a l’oferta més econòmica admissible.
Fórmula: P = 49 × (Oferta més econòmica / Oferta considerada). El resultat s’arrodonirà a dos decimals.
2. Temps de resposta davant absències. Fins a 30 punts
Es valorarà el temps màxim garantit per substituir una persona adscrita al servei en cas d’absència o incidència, computat des de la comunicació de la necessitat de substitució fins a l’arribada efectiva del personal suplent. El termini màxim admissible és de dues hores, d’acord amb el PPTP.
La puntuació s’atorgarà automàticament d’acord amb el compromís ofert:
El temps ofert tindrà caràcter contractual i serà exigible durant tota l’execució.
Temps màxim igual o inferior a 60 minuts: 30 punts.
Temps màxim entre 61 i 119 minuts: 15 punts.
Temps màxim de 120 minuts: 0 punts.
Temps superior a 120 minuts: oferta no admissible per incompliment del termini màxim del PPTP.
L’incompliment del termini ofertat podrà donar lloc a l’aplicació de les penalitats previstes en el PCAP.
3. Formació específica del personal adscrit. Fins a 21 punts
Es valorarà el compromís que la totalitat del personal titular i de reserva adscrit al servei disposi, abans de l’inici de la prestació, de formació específica relacionada amb atenció inclusiva al públic, diversitat, accessibilitat universal, igualtat de tracte, prevenció de discriminacions o atenció a persones amb necessitats específiques.
Mínim de 10 hores de formació per persona adscrita: 21 punts.
Entre 5 i 9 hores de formació per persona adscrita: 10 punts.
Menys de 5 hores per persona adscrita o absència de compromís: 0 punts.
Quan existeixin persones amb diferents durades de formació, es tindrà en compte la durada mínima acreditable per a totes les persones adscrites.
El criteri es valorarà sobre el compromís formulat a l’oferta. L’adjudicatària haurà d’acreditar-lo, abans de l’inici del servei, mitjançant certificats o documents equivalents. L’incompliment del compromís ofert constituirà incompliment contractual.
4. Criteris de desempat
En cas d’empat, s’aplicaran successivament els criteris socials següents, referits al moment de finalització del termini de presentació d’ofertes:
Major percentatge de persones treballadores amb discapacitat o en situació d’exclusió social en plantilla; en cas d’igualtat, major nombre de persones treballadores fixes amb discapacitat o d’inclusió.
Menor percentatge de contractes temporals en la plantilla.
Major percentatge de dones ocupades en la plantilla.
Sorteig, si persisteix l’empat.
5. Paràmetres d’oferta anormalment baixa
D’acord amb l’article 149.2.b LCSP, i atès que l’adjudicació es basa en una pluralitat de criteris, la presumpció d’anormalitat es determinarà tenint en compte l’oferta considerada en el seu conjunt, mitjançant els paràmetres objectius següents:
Quan concorri una única oferta: quan el preu unitari ofert sigui inferior en més d’un 25 % al preu unitari màxim de licitació i, alhora, l’oferta obtingui almenys 38,25 punts dels 51 punts corresponents als criteris qualitatius.
Quan concorrin dues ofertes: quan el preu unitari d’una oferta sigui inferior en més d’un 20 % al de l’altra oferta i, alhora, la seva puntuació en els criteris qualitatius sigui igual o superior a la de l’altra oferta.
Quan concorrin tres o més ofertes: quan el preu unitari ofert sigui inferior en més d’un 10 % a la mitjana aritmètica dels preus unitaris de les ofertes admeses i, alhora, la puntuació obtinguda en els criteris qualitatius sigui igual o superior a la mitjana aritmètica de les puntuacions qualitatives de les ofertes admeses.
La concurrència d’aquests paràmetres només determina una presumpció d’anormalitat. Abans d’excloure l’oferta s’haurà de tramitar el procediment contradictori previst a l’article 149 LCSP i requerir la justificació de la seva viabilitat, amb especial atenció als costos laborals derivats del conveni aplicable i al cost dels compromisos qualitatius assumits.


ANNEX IV. DECLARACIÓ DE COMPROMÍS AMB LA TRANSPARÈNCIA FISCAL
D./Sra. .............................................................................., amb DNI número ........................., en nom propi o de l’empresa que representa .............................................................................., amb NIF ............................. i domicili fiscal a .............................................................., assabentat/da de l’anunci publicat en el perfil de contractant i de les condicions exigides per a l’adjudicació del contracte BC2026_CON21, declara conèixer i acceptar el contingut de la clàusula sobre transparència fiscal inclosa en aquest PCAP i es compromet a complir-la íntegrament.
D’acord amb aquesta clàusula, l’empresa es compromet a:
Executar el contracte amb criteris d’equitat i transparència fiscal.
Declarar i tributar íntegrament tots els ingressos i beneficis procedents del contracte d’acord amb la legislació fiscal vigent.
No utilitzar domicilis fiscals, ni directament ni a través d’empreses filials o vinculades, inclosos en llistes de paradisos fiscals establertes per l’OCDE o la Comissió Europea, amb finalitats contràries a la normativa tributària.
Estendre aquest compromís a qualsevol subcontractista, filial o empresa vinculada que participi en l’execució del contracte.
Data i signatura del licitador/adjudicatari.


ANNEX V. DECLARACIÓ D’INTEGRITAT I D’ABSÈNCIA DE SITUACIONS DE CONFLICTE D’INTERÈS DEL LICITADOR
L’entitat signant, com a licitadora de l’expedient BC2026_CON21, DECLARA sota la seva responsabilitat:
PRIMER. Que coneix les obligacions derivades de l’article 64 de la LCSP en matèria de lluita contra la corrupció i prevenció dels conflictes d’interès, orientades a preservar la transparència, la igualtat de tracte i la lliure competència.
SEGON. Que no ha subscrit ni manté acords, pràctiques concertades o conductes amb altres operadors econòmics que tinguin per objecte o efecte falsejar, restringir o impedir la competència en aquesta licitació.
TERCER. Que, segons el seu coneixement, no existeix cap relació econòmica, professional, familiar o personal amb persones que intervinguin decisivament en la preparació, valoració o adjudicació del procediment que pugui comprometre la imparcialitat d’aquest, i que comunicarà immediatament a l’òrgan de contractació qualsevol situació sobrevinguda que pugui presentar aquesta aparença o risc.
QUART. Que no ha ofert, promès, sol·licitat ni acceptat avantatges indeguts, econòmics o en espècie, relacionats directament o indirectament amb la licitació o amb l’execució del contracte.
CINQUÈ. Que es compromet a no intentar obtenir informació confidencial que li pugui conferir un avantatge indegut, a no influir irregularment en el procés de decisió i a comunicar a l’òrgan de contractació qualsevol indici de pràctica col·lusòria, corrupta o contrària a la integritat de què tingui coneixement.
SISÈ. Que mantindrà el deure de reserva respecte de la informació confidencial a què tingui accés i coneix que la falsedat o inexactitud essencial d’aquesta declaració podrà produir les conseqüències previstes legalment en matèria de contractació pública.
Data i signatura electrònica del licitador.
ANNEX VI. ENCÀRREC DE TRACTAMENT DE DADES PERSONALS (QUAN SIGUI APLICABLE)
Aquest annex serà aplicable sempre que, per executar el contracte, l’adjudicatària rebi, consulti, utilitzi o tracti dades personals per compte de Badalona Cultura, S.L. i seguint les seves instruccions, inclosa la recepció o consulta presencial o visual de llistats identificatius. En aquest supòsit, Badalona Cultura, S.L. actuarà com a responsable del tractament i l’adjudicatària com a encarregada. L’absència de còpia o conservació de les dades en sistemes propis no exclou, per si sola, l’existència d’un encàrrec de tractament.
1. Objecte, durada i finalitat. L’encàrrec tindrà la durada estrictament necessària per a la prestació que origini el tractament i quedarà limitat a la comprovació d’accessos i autoritzacions, la gestió dels llistats necessaris per a aquesta finalitat i la gestió d’incidències vinculades als actes objecte del contracte.
2. Categories de dades i persones afectades. Podran tractar-se, quan sigui estrictament necessari, dades identificatives, de contacte i d’accés relatives a persones assistents, personal, proveïdors o persones autoritzades. No es preveu el tractament sistemàtic de categories especials de dades ni de dades relatives a condemnes o infraccions penals per compte de Badalona Cultura, S.L.
3. Instruccions i finalitat. L’encarregada només tractarà les dades seguint instruccions documentades de Badalona Cultura, S.L., no les destinarà a cap finalitat pròpia i informarà immediatament si considera que una instrucció infringeix la normativa de protecció de dades.
4. Confidencialitat. Garantirà que les persones autoritzades per tractar les dades assumeixin un compromís exprés de confidencialitat o estiguin subjectes a una obligació legal equivalent, i que rebin la informació o formació necessàries. El deure subsistirà després de la finalització del contracte.
5. Seguretat. Aplicarà les mesures tècniques i organitzatives adequades al risc d’acord amb l’article 32 del RGPD, limitarà l’accés a les dades al personal estrictament autoritzat i evitarà còpies, fotografies, descàrregues o comunicacions no necessàries per al servei.
6. Comunicació de dades i subencàrrecs. No comunicarà dades a tercers ni recorrerà a un altre encarregat sense complir l’article 28.2 i 28.4 del RGPD i les instruccions de Badalona Cultura, S.L. Qualsevol subencarregat quedarà sotmès a les mateixes obligacions de protecció de dades que l’adjudicatària.
7. Conservació, retorn i supressió. Finalitzada la prestació que origini el tractament, l’encarregada retornarà o suprimirà les dades i les còpies existents segons indiqui Badalona Cultura, S.L., llevat que una norma de dret de la Unió o de l’Estat exigeixi conservar-les. En aquest cas romandran bloquejades i no podran utilitzar-se per a cap altra finalitat.
8. Assistència. L’encarregada col·laborarà amb Badalona Cultura, S.L. en l’atenció dels drets de les persones interessades i, quan sigui procedent, en les avaluacions de risc o d’impacte, consultes prèvies, auditories i altres obligacions que corresponguin al responsable del tractament.
9. Registre, informació i auditoria. Mantindrà, quan sigui exigible, el registre d’activitats efectuades per compte del responsable i posarà a disposició de Badalona Cultura, S.L. tota la informació necessària per demostrar el compliment de l’article 28 del RGPD, permetent les comprovacions o auditories proporcionades que resultin necessàries.
10. Violacions de seguretat. L’encarregada comunicarà a Badalona Cultura, S.L., sense dilació indeguda i amb la informació disponible, qualsevol violació de seguretat de les dades personals de què tingui coneixement, i col·laborarà en la seva documentació, contenció i, quan correspongui, notificació a l’autoritat de control o a les persones afectades.
11. Ubicació de servidors i serveis associats. Abans de la formalització, l’adjudicatària presentarà l’Annex VII. Qualsevol canvi de la ubicació declarada o dels serveis associats s’haurà de comunicar prèviament o, si no fos possible, immediatament després de produir-se.
12. Transferències internacionals. No es podran realitzar transferències internacionals de dades ni allotjar o tractar dades fora de l’Espai Econòmic Europeu sense autorització prèvia de Badalona Cultura, S.L. i sense complir íntegrament el capítol V del RGPD.
13. Caràcter essencial. Les obligacions derivades de la finalitat del tractament, la submissió a la normativa de protecció de dades, la ubicació i canvi d’ubicació dels servidors i la declaració sobre subcontractació de serveis associats tenen caràcter d’obligacions contractuals essencials en els termes de l’article 122.2 de la LCSP.
ANNEX VII. DECLARACIÓ SOBRE UBICACIÓ DE SERVIDORS I SERVEIS ASSOCIATS AL TRACTAMENT DE DADES
D./Dra. ______________________________________, en representació de ______________________________________, amb NIF ________________, com a empresa proposada com a adjudicatària de l’expedient BC2026_CON21, DECLARA:
1. Que, en relació amb l’eventual tractament de dades personals per compte de Badalona Cultura, S.L.: ☐ no utilitzarà servidors ni serveis associats sota la seva responsabilitat, perquè el tractament es limitarà a la consulta o ús presencial dels llistats facilitats per l’entitat sense allotjament o còpia en sistemes propis; o bé ☐ utilitzarà els servidors i serveis que s’indiquen a continuació.
Ubicació física dels servidors (país i, si és possible, localitat): ____________________________________________
Lloc des d’on es prestaran els serveis associats: ________________________________________________________
2. Que: ☐ no subcontractarà servidors ni serveis associats al tractament; o bé ☐ els subcontractarà a la següent empresa o perfil empresarial: ____________________________________________________________________.
3. Que es compromet a comunicar a Badalona Cultura, S.L. qualsevol canvi de la informació anterior durant la vigència del contracte i a no efectuar transferències internacionals de dades sense complir els requisits del RGPD i les instruccions de l’entitat.
Lloc, data i signatura electrònica.

Badalona, a la data de la signatura digital.

